b'\n_START_ARTICLE_\nWedding Album\n_START_SECTION_\nTaustaa\n_START_PARAGRAPH_\nEdellisen albumin julkaisun j\xc3\xa4lkeen John sai virallisesti avioeron Cynthiasta. Vuoden 1969 alussa John ja Yoko meniv\xc3\xa4t naimisiin ja l\xc3\xa4htiv\xc3\xa4t h\xc3\xa4\xc3\xa4matkalle Amsterdamiin, Alankomaihin. Siell\xc3\xa4 he j\xc3\xa4rjestiv\xc3\xa4t \xe2\x80\x9dbed-in\xe2\x80\x9d-tapahtuman, mielenilmauksen jossa Lennon ja Ono istuivat s\xc3\xa4ngyll\xc3\xa4, puhuivat rauhasta ja vastailivat toimittajien kysymyksiin aiheesta. The Beatlesin \xc3\xa4\xc3\xa4nitykset olivat tuolloin tauolla ja Lennon ja Yoko tekiv\xc3\xa4t hotellissa ollessaan j\xc3\xa4lleen kokeellista avantgarde-musiikkia. He \xc3\xa4\xc3\xa4nittiv\xc3\xa4t h\xc3\xa4\xc3\xa4albumiaan maaliskuussa h\xc3\xa4\xc3\xa4matkansa aikana ja se viimeisteltiin huhtikuussa Abbey Roadin studioilla Lontoossa. Albumi oli heid\xc3\xa4n \xe2\x80\x9dh\xc3\xa4\xc3\xa4albuminsa\xe2\x80\x9d ja se kantoikin nime\xc3\xa4 Wedding Album. Albumin kannessa John ja Yoko ovat h\xc3\xa4\xc3\xa4asuissaan, vastavihittyin\xc3\xa4. Albumi sijoittui pyk\xc3\xa4l\xc3\xa4n edelt\xc3\xa4j\xc3\xa4\xc3\xa4ns\xc3\xa4 paremmin, ollen Amerikan albumilistalla 178. sijalla. Albumi oli my\xc3\xb6s Lennonin viimeinen kokeellinen albumi, ja t\xc3\xa4m\xc3\xa4n j\xc3\xa4lkeen h\xc3\xa4n palasi melodisen musiikin, rockin ja popin pariin.'